Here is a page extracted from Wikipedia that may contain CSS, HTML, and a lot of unformatted text.

Title: فوا جرا
Content: الفوا جرا (بالفرنساوى : foie gras ، يعنى الكبده المدهننه) هى اكله بتتعمل من الكبده بتاعة البط او الوز المتزغط.الفوا جرا من اكتر الاكلات المشهوره فى المطبخ الفرنساوى و لحد انهارده بتعتبر فرنسا اكبر منتج و اكبر مستهلك فى العالم كله للفوا جرا.
انتاج الفوا جرا بيتطلب تزغيط البط او الوز و تأكيلهم كميات كبيره من الاكل غصب عنهم لحد ما يتضخم الكبد بتاعهم و يبقا فيه نسبة دهون كبيره جدا و عشان كدا المدافعين عن حقوق الحيوان بيشوفو انها عمليه قاسيه و فى بعض الدول زى تشيكيا و المانيا و ايطاليا طلعت قوانين بتمنع التزغيط و بتمنع كمان بيع الفوا جرا بهدف حماية حقوق الحيوان.

عملية تزغيط الطيور ابتدت فى مصر القديمه من حوالى 2500 ق م و منها انتشرت لبلاد البحر المتوسط بس مش معروف بالظبط اذا كان المصريين القدام بيزغطو الوز عشان اللحمه بتاعته و لا عشان الكبده (الفوا جرا). اول مره تتذكر الفوا جرا بصراحه فى العالم القديم كان عند الرومان اللى سموها ايكور فيكاتوم (iecur ficatum) و (ايكور) معناها الكبده و (فيكاتوم) معنها التين لانهم كانو بيزغطو الوز بالتين المتجفف.

فى سنة 2005 العالم كله انتج 23,500 طن من الفوا جرا و كان لفرنسا النصيب الاكبر لانها انتجت لوحدها 18,450 طن يعنى حوالى 78.5% من انتاج العالم كله و جت وراها المجر بنسبة 8.2% و من الدول الكبيره التانيه فى انتاج الفوا جرا بولجاريا (6.4%) و امريكا و كندا و الصين. 

فرنسا
اكل
حقوق الحيوان